b'\n_START_ARTICLE_\nPi Pupidi\n_START_SECTION_\nZgodovina\n_START_PARAGRAPH_\nMeteorski roj Pi Pupidi je odkril leta 1972 H. B. Ridley, ki je leto prej ugotovil, da bo komet Grigg-Skjellerup pri\xc5\xa1el v bli\xc5\xbeino Zemlje. Opazovanja v tem letu niso pokazala ve\xc4\x8djih aktivnosti roja (do 4 utrinke na uro). Naslednji prihod kometa v perihelij se je zgodil leta 1977. Opazovanja v Avstraliji so pokazala, da ka\xc5\xbee meteorski roj 18 do 24 utrinkov na uro.\n_START_SECTION_\nOpazovanje\n_START_PARAGRAPH_\nMeteorski roj Pi Pupidov je viden okoli 23. aprila, vendar samo v letih, ko je komet 26P/Grigg-Skjellerup (obhodna doba 5,3 let) v svojem periheliju. Zadnji\xc4\x8d je to bilo leta 2003, prihodnji\xc4\x8d pa bo leta 2008. Medtem je planet Jupiter vplival na tirnico kometa tako, da ni popolnoma zanesljivo, da se bo meteorski roj sploh videl._NEWLINE__NEWLINE_Meteorji nimajo velike hitrosti, so pa precej svetli.'